NORAKSTS

|  |  |
| --- | --- |
| 24.02.2022. | Nr.3/16 |

**ILGTERMIŅA AIZŅĒMUMA ŅEMŠANA ERAF PROJEKTA**

**“SABIEDRĪBĀ BALSTĪTU SOCIĀLO PAKALPOJUMU IZVEIDE JELGAVĀ” ĪSTENOŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 1. punktu un Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, Jelgavas pilsētas Attīstības programmas 2014.-2020. gadam Investīciju plāna Rīcībpolitikas R2 “Veselības un sociālo pakalpojumu kvalitāte un pieejamība” 2.5.3. punktu “Sabiedrībā balstītu sociālo pakalpojumu infrastruktūras izveide Jelgavā” un saskaņā ar 2021. gada 6. decembrī starp Centrālo finanšu un līgumu aģentūru un Jelgavas valstspilsētas pašvaldību noslēgto Vienošanos Nr. 9.3.1.1/19/I/052 grozījumi Nr. 3 par ERAF projekta “Sabiedrībā balstītu sociālo pakalpojumu izveide Jelgavā” īstenošanu,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu ERAF projekta “Sabiedrībā balstītu sociālo pakalpojumu izveide Jelgavā” īstenošanai 2 658 700,97 *euro* (divi miljoni seši simti piecdesmit astoņi tūkstoši septiņi simti *euro* 97 *centi*) uz 30 gadiem ar atlikto pamatsummas maksājumu uz 3 gadiem, sadalot pa gadiem:
   1. 2022. gadā 1 542 046,48 *euro* (viens miljons pieci simti četrdesmit divi tūkstoši četrdesmit seši *euro* un 48 *centi*);
   2. 2023. gadā 1 116 654,49 *euro* (viens miljons viens simts sešpadsmit tūkstoši seši simti piecdesmit četri *euro* 49 *centi)*.
2. Aizņēmuma atmaksu garantēt ar Jelgavas valstspilsētas pašvaldības budžetu.
3. Atzīt par spēku zaudējušu Jelgavas pilsētas domes 2020. gada 28. janvāra lēmumu Nr.2/14 “Ilgtermiņa aizņēmuma ņemšana ERAF projekta “Sabiedrībā balstītu sociālo pakalpojumu infrastruktūras izveide Jelgavā” īstenošanai”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī